CELEX: 32020R1643
Language: bg
Date: 2020-11-05 00:00:00
Title: Регламент за изпълнение (ЕС) 2020/1643 на Комисията от 5 ноември 2020 година за изменение на Регламент за изпълнение (ЕС) № 540/2011 по отношение на срока на одобрението на активните вещества калциев фосфид, денатониев бензоат, халоксифоп-P, имидаклоприд, пенцикурон и зета-циперметрин (текст от значение за ЕИП)

6.11.2020   
               
               
                  BG
               
               
                  Официален вестник на Европейския съюз
               
               
                  L 370/18
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1643 НА КОМИСИЯТА
         от 5 ноември 2020 година
         за изменение на Регламент за изпълнение (ЕС) № 540/2011 по отношение на срока на одобрението на активните вещества калциев фосфид, денатониев бензоат, халоксифоп-P, имидаклоприд, пенцикурон и зета-циперметрин
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
         като има предвид, че:
         
                     (1)
                  
                  
                     В част А от приложението към Регламент за изпълнение (ЕС) № 540/2011 на Комисията (2) са посочени активните вещества, които се считат за одобрени съгласно Регламент (ЕО) № 1107/2009.
                  
               
                     (2)
                  
                  
                     С Регламент за изпълнение (ЕС) 2017/195 на Комисията (3) срокът на одобренията на активните вещества калциев фосфид и денатониев бензоат беше удължен от 31 август 2019 г. до 31 август 2022 г., а срокът на одобрението на активното вещество имидаклоприд бешe удължен от 31 юли 2019 г. до 31 юли 2022 г.
                  
               
                     (3)
                  
                  
                     С Регламент за изпълнение (ЕС) 2017/555 на Комисията (4) срокът на одобрението на активното вещество зета-циперметрин беше удължен от 30 ноември 2019 г. до 30 ноември 2021 г.
                  
               
                     (4)
                  
                  
                     С Регламент за изпълнение (ЕС) 2018/1266 на Комисията (5) срокът на одобрението на активното вещество пенцикурон беше удължен от 31 май 2021 г. до 31 май 2024 г.
                  
               
                     (5)
                  
                  
                     С Регламент за изпълнение (ЕС) 2018/670 на Комисията (6) срокът на одобрението на активното вещество халоксифоп-P беше удължен от 31 декември 2020 г. до 31 декември 2023 г.
                  
               
                     (6)
                  
                  
                     Заявленията за подновяване на одобренията на съответните активни вещества бяха подадени в съответствие с член 1 от Регламент за изпълнение (ЕС) № 844/2012 на Комисията (7). За активните вещества калциев фосфид, денатониев бензоат, халоксифоп-Р, имидаклоприд, пенцикурон и зета-циперметрин обаче заявителите потвърдиха, че вече не подкрепят заявлението за подновяване на одобрението.
                  
               
                     (7)
                  
                  
                     С оглед на целта на член 17, първа алинея от Регламент (ЕО) № 1107/2009 удължаването на срока на одобренията на посочените активни вещества, предвидени в регламенти за изпълнение (ЕС) 2017/195, (ЕС) 2017/555, (ЕС) 2018/1266 и (ЕС) 2018/670, вече не е обосновано. Поради това е целесъобразно да се предвиди срокът на одобренията на халоксифоп-P и пенцикурон да изтече на съответните дати, на които би изтекъл без удължаването. За активните вещества калциев фосфид, денатониев бензоат, имидаклоприд и зета-циперметрин датите на изтичане на срока преди удължаването бяха през 2019 г. Поради това датата на изтичане на срока на одобрението на посочените активни вещества следва да бъде определена на възможно най-ранната дата, като при това се даде достатъчно време на държавите членки да отнемат разрешенията за продуктите за растителна защита, които съдържат тези вещества.
                  
               
                     (8)
                  
                  
                     Поради това Регламент за изпълнение (ЕС) № 540/2011 следва да бъде съответно изменен.
                  
               
                     (9)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетият ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 5 ноември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 309, 24.11.2009 г., стр. 1.
         
            (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
         
            (3)  Регламент за изпълнение (ЕС) 2017/195 на Комисията от 3 февруари 2017 г. за изменение на Регламент за изпълнение (ЕС) № 540/2011 по отношение на удължаването на срока на одобренията на няколко активни вещества, включени в списъка в част Б от приложението към Регламент за изпълнение (ЕС) № 686/2012 (програмата за подновяване AIR IV) (ОВ L 31, 4.2.2017 г., стр. 21).
         
            (4)  Регламент за изпълнение (ЕС) 2017/555 на Комисията от 24 март 2017 г. за изменение на Регламент за изпълнение (ЕС) № 540/2011 по отношение на удължаването на срока на одобренията на няколко активни вещества, включени в списъка в част Б от приложението към Регламент за изпълнение (ЕС) № 686/2012 (програмата за подновяване AIR IV) (ОВ L 80, 25.3.2017 г., стр. 1).
         
            (5)  Регламент за изпълнение (ЕС) 2018/1266 на Комисията от 20 септември 2018 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества 1-деканол, 6-бензиладенин, алуминиев сулфат, азадирахтин, бупиримат, карбоксин, клетодим, циклоксидим, дазомет, диклофоп, дитианон, додин, феназаквин, флуометурон, флутриафол, хекситиазокс, химексазол, индолилбутиринова киселина, изоксабен, калциев полисулфид, металдехид, паклобутразол, пенцикурон, синтофен, тауфлувалинат и тебуфенозид (ОВ L 238, 21.9.2018 г., стр. 81).
         
            (6)  Регламент за изпълнение (ЕС) 2018/670 на Комисията от 30 април 2018 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества бромуконазол, бупрофезин, халоксифоп-P и напропамид (ОВ L 113, 3.5.2018 г., стр. 1).
         
            (7)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
      
      
         
            ПРИЛОЖЕНИЕ
            Част А от приложението към Регламент за изпълнение (ЕС) № 540/2011 се изменя, както следва:
            
                        (1)
                     
                     
                        в шестата колона — „Изтичане срока на одобрението“, на ред 216 — „Имидаклоприд“, датата се заменя с „1 декември 2020 г.“;
                     
                  
                        (2)
                     
                     
                        в шестата колона — „Изтичане срока на одобрението“, на ред 226 — „Денатониев бензоат“, датата се заменя с „1 декември 2020 г.“;
                     
                  
                        (3)
                     
                     
                        в шестата колона — „Изтичане срока на одобрението“, на ред 261 — „Калциев фосфид“, датата се заменя с „1 декември 2020 г.“;
                     
                  
                        (4)
                     
                     
                        в шестата колона — „Изтичане срока на одобрението“, на ред 281 — „Зета-циперметрин“, датата се заменя с „1 декември 2020 г.“;
                     
                  
                        (5)
                     
                     
                        в шестата колона — „Изтичане срока на одобрението“, на ред 309 — „Халоксифоп-Р“, датата се заменя с „31 декември 2020 г.“;
                     
                  
                        (6)
                     
                     
                        в шестата колона — „Изтичане срока на одобрението“, на ред 349 — „Пенцикурон“, датата се заменя с „31 май 2021 г.“